લક્ષ્મીજીનું આ સ્વરૂપ એ બહાદુરીનું પ્રતીક છે. હિંમત, બહાદુરી, શક્તિ, વીરતા પ્રાપ્ત કરવાના લક્ષણ, તાકાત, યુદ્ધમાં ગમે તેટલા આકરા દુશ્મનોને પણ માત આપવાની વીરતાને વીર લક્ષ્મીનું સ્વરૂપ સૂચવે છે. વર્ષો પહેલાં જ્યારે આપણાં દેશમાં રાજા-રજવાડાનું રાજ હતું ત્યારે તેઓ દર વર્ષે ધનતેરસને દિવસે વીર લક્ષ્મીની પૂજા કરતાં. વીર લક્ષ્મીની આરાધના કરી શસ્ત્રોની પૂજા પણ કરતા. હાલના સમયમાં વીર લક્ષ્મીની પૂજા જીવનમાં આવતી દુશ્મનરૂપી મુશ્કેલીઓને માત આપવાની હિંમત મનુષ્યમાં આવે તે માટે કરવામાં આવે છે. વીર લક્ષ્મીનું આ રૂપ બહાદુરીનું પ્રતીક છે. તેથી તેમના હાથમાં શસ્ત્રો બતાવવામાં આવ્યા છે અને દેવીએ શૂરવીરતાના પ્રતિક સમા લાલ કલરની સાડી પહેરી છે.